Raphael Owor

Raphael Owor musawo munnayuganda, musawo w'endwadde, mukugu mubyensoma era munonyereza mu byobusawo. Ye Chancellor akyasembyeyo okundirwa mu bigere owa Mbarara University of Science and Technology, ekifo kye yaweerezamu okuva mu 2003 okutuuka mu 2007. Nga tannakola ekyo, yaweereza nga Dean wa Makerere University School of Medicine, oluvannyuma lw’okuweereza nga Pathology Professor era akulira Dipaatimenti ku Makerere University.

 Obuto bwe n’okusoma kwe 
Yiniya eyookuna n'eyomukaaga, Owor yabimalira ku St. Peter's College Tororo, nga tannawebwa kifo mu Yunivasite y'e Makerere okusoma obusawo bw'abantu. Yatikkirwa diguli ye esooka eya Bachelor of Medicine ne Bachelor of Surgery. Yayongera okufuna diguli eyookusatu mu busawo obwokunoonyereza ku ndwadde n'ekizireeta, nga nayo yagifunira Makerere. Oluvannyuma lw’okusoma e Makerere, yayongera okutendekebwa mu Bungereza, ng’akuguka mu by’endwadde z’abantu. Yaweebwa ekitiibwa kya Fellow mu ttendekero lya Royal College of Pathologists. Oluvannyuma nga 30 Ogwoluberyeberye 2010, Yunivasite y’e Mbarara yamuwa diguli ey'ekitiibwa eya Doctor of Science.

 Emirimu gye 
Owor y’omu ku bakugu mu byensoma abaasigala emabega okuddukanya Ettendekero ly’abasawo erya Makerere University Medical School, nnakyemalira wa Uganda Idi Amin bwe yagoba Abayindi mu 1972. Owor yakwata Dipatimenti ya Pathology n’atandika okutendeka abakugu mu by’endwadde abapya wansi w’enteekateeka ya Master of Medicine in Pathology. Mu kiseera kye, pulogulaamu ya Master of Medicine mu Hematology nayo yatongozebwa. Oluvannyuma, yaweereza nga Dean, Makerere University School of Medicine, nga tannaweereza nga kyansala wa Mbarara University, okuva mu 2003 okutuuka mu 2007. Ye muntu eyasooka mu Uganda, nga si mukulembeze wa Gavumenti, okuweereza nga kyansala wa yunivasite ya gavumenti.

 Obuvunaanyizibwa obulala 
Mu 2003, yafuuka ssentebe eyatandikawo ekibiina kya African Health Research Forum, ekibiina ekigatta abantu bonna mu Afrika ekigenderera okutumbula okunoonyereza ku by’obulamu olw’enkulaakulana mu Afrika. 

 Laba ne 

 Yunivasite y’e Mbarara
 Yunivasite y’e Makerere
 Olukalala lw'abakulembeze ba yunivasite mu Uganda
 Olukalala lw'amalwaliro mu Uganda

 Ebijuliziddwa